CELEX: C2006/178/28
Language: sk
Date: 2006-07-29 00:00:00
Title: Vec C-206/06: Návrh na začatie prejudiciálneho konania, ktorý podal Rechtbank Groningen  2. mája 2006  – Essent Netwerk Noord a i./Aluminium Delfzijl BV

29.7.2006   
            
            
               SK
            
            
               Úradný vestník Európskej únie
            
            
               C 178/17
            
         Návrh na začatie prejudiciálneho konania, ktorý podal Rechtbank Groningen 2. mája 2006 – Essent Netwerk Noord a i./Aluminium Delfzijl BV
   (Vec C-206/06)
   (2006/C 178/28)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Rechtbank Groningen
   Účastníci konania pred vnútroštátnym súdom
   
      Žalobca: Essent Netwerk Noord a i.
   
      Žalovaný: Aluminium Delfzijl BV
   Prejudiciálne otázky
   
               1.
            
            
               Majú sa články 25 ES a 90 ES vykladať v tom zmysle, že im odporuje vnútroštátna zákonná úprava, podľa ktorej vnútroštátni odberatelia elektrickej energie sú povinní zaplatiť svojmu prevádzkovateľovi siete elektrickej energie počas prechodného obdobia (31. august 2000 až 31. december 2000) tarifný príplatok podľa množstva dodanej elektrickej energie pre ich potrebu, keď taký príplatok prevádzkovateľ siete odvedie spoločnosti určenej zákonodarcom a keď slúži na úhradu nákladov, ktoré nie sú v súlade s trhovými podmienkami a ktoré sú dôsledkom záväzkov alebo investícií uskutočnených touto spoločnosťou pred liberalizáciou trhu s elektrickou energiou, pričom táto spoločnosť
               
                           —
                        
                        
                           je spoločnou dcérskou spoločnosťou štyroch domácich výrobcov,
                        
                     
                           —
                        
                        
                           ako jediná ručí za trhovo nekonformné náklady vzniknuté v predmetnom období (2000),
                        
                     
                           —
                        
                        
                           na pokrytie týchto nákladov nevyhnutne potrebuje v tomto roku sumu vo výške 400 miliónov NLG (181 512 086,40 Eur),
                        
                     
                           —
                        
                        
                           pokiaľ príjmy z tarifného príplatku presiahnu uvedenú sumu, je povinná odviesť prebytok ministrovi?
                        
                     
         
               2.
            
            
               Spĺňa právna úprava uvedená v prvej otázke podmienky článku 87 ods. 1 ES?